**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

 **ՈՐՈՇՈՒՄ**

 **------------------- 2017 թվականի N - Ն**

**«ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԱՆՁԱՆՑ ՆՈՒՅՆԱՑՄԱՆ ԵՎ ԱՋԱԿՑՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ԿԻՐԱՐԿՈՒՄՆ ԱՊԱՀՈՎՈՂ ՄԻ ՇԱՐՔ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Իրավական ակտերի մասին» Հայաստանի Հանրապետության օրենքի 70-րդ հոդվածի 1-ին մասով, հիմք ընդունելով Հայաստանի Հանրապետության կառավարության 2017 թվականի հունվարի 12-ի N 122-Ն որոշման N 1 հավելվածի 171-րդ կետը` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2015 թվականի հոկտեմբերի 15-ի «Հայաստանի Հանրապետությունում մարդկանց թրաֆիքինգի և շահագործման զոհերի նույնացման հանձնաժողովի աշխատակարգը, մարդկանց թրաֆիքինգի և շահագործման զոհերի նույնացման հանձնաժողովի կողմից ներկայացվող հաշվետվության ձևը հաստատելու մասին» N 1200-Ն որոշման NN 1 և 2 հավելվածներում կատարել հետևյալ փոփոխությունները և լրացումները.
2. N 1 հավելվածում՝

ա. աշխատակարգը լրացնել հետևյալ բովանդակությամբ նոր` 3.1-ին կետով. 3.1.Հանձնաժողովի կողմից սույն բաժնի 3-րդ կետի 4-րդ ենթակետի «ա պարբերությանը համապատասխան որոշում կայացնելու դեպքում արձանագրության որոշման մեջ նշվում է նաև շահագործման ձևը՝ ըստ «Մարդկանց թրաֆիքինգի և շահագործման ենթարկված անձանց նույնացման և աջակցության մասին ՀՀ օրենքի 4-րդ հոդվածի 1-ին մասի 1-ին կետի երրորդ նախադասությամբ սահմանված շահագործման ձևերից մեկի,

բ. 5-րդ կետում «և անդամները» բառերը փոխարինել «, անդամները և քարտուղարը բառերով,

գ. աշխատակարգը լրացնել հետևյալ բովանդակությամբ նոր` 5.1-ին կետով.

5.1. Նիստի արձանագրության մեջ արտացոլվում են հանձնաժողովի որոշումները, հանձնաժողովի մասնակիցների առարկությունների և առաջարկությունների մասին հայտա­րա­րությունները:,

դ. ուժը կորցրած ճանաչել 11-րդ կետը,

ե. 13-րդ կետի 2-րդ ենթակետում երկօրյա բառը փոխարինել տասնօրյա բառով,

զ. 15-րդ կետի 4-րդ ենթակետը շարադրել նոր խմբագրությամբ. 4). նիստից առնվազն երկու աշխատանքային օր առաջ քարտուղարը էլեկտրոնային փոստով կամ հեռախոսազանգով տեղեկացնում է հանձնաժողովի անդամներին կայանալիք նիստի և օրակարգի մասին, ինչպես նաև տրամադրում է հավանական զոհի կամ հատուկ կատեգորիայի զոհի՝ նիստին մասնակից օրինական ներկայացուցչի մասին համառոտ տեղեկատվություն,

է. 15-րդ կետի 5-րդ ենթակետից հանել , պատրաստում է որոշումների նախագծերը բառերը.

ը. 18-րդ կետը շարադրել նոր խմբագրությամբ.

18. Հանձնաժողովի քարտուղարը իրականացնում է զոհերի կամ հատուկ կատեգորիայի զոհերի էլեկտրոնային հաշվառում:.

թ. 20-րդ կետում սահմանված կարգով պահվում են քննարկման օբյեկտ հանդիսացող անձի անձնական գործում բառերը փոխարինել «պահվում են» բառերով.

1. N 2 հավելվածում՝

ա. 1-ին կետը նույնացման ներկայացված հավանական բառերից հետո լրացնել (այդ թվում ինքնանույնացված) զոհերի ընդհանուր թիվը և հանձնաժողովի կողմից նույնացված զոհերի թիվը՝ ըստ սեռատարիքային կազմի, շահագործման ձևի և վայրի բառերով.

բ. 4-րդ ենթակետը շարադրել հետևալ խմբագրությամբ.

4) աջակցության իրավունք ստացած զոհերի, այդ թվում՝ հատուկ կատեգորիայի զոհերի և այդ իրավունքի իրացման նպատակով համապատասխան մարմին կամ կազմակերպություն ուղղորդված զոհերի կամ հատուկ կատեգորիայի զոհերի թիվը:

2. Հայաստանի Հանրապե­տության կառավարության 2016 թվականի մայիսի 5-ի «Մարդկանց թրաֆիքինգի և շահագործման հավանական զոհերին, զոհերին և հատուկ կատեգորիայի զոհերին «Մարդկանց թրաֆիքինգի և շահագործման ենթարկված անձանց նույնացման և աջակցության մասին» Հայաստանի Հանրապե­տության օրենքով նախատեսված աջակցության տրամադրման կարգը և չափերը սահմանելու մասին» N 492-Ն որոշման (այսուհետ՝ որոշում) մեջ կատարել հետևյալ փոփոխությունը և լրացումը.

1. որոշման 1-ին կետը շարադրել նոր խմբագրությամբ.

«1. Հաստատել՝ մարդկանց թրաֆիքինգի և շահագործման հավանական զոհերին, զոհերին և հատուկ կատեգորիայի զոհերին «Մարդկանց թրաֆիքինգի և շահագործման ենթարկված անձանց նույնացման և աջակցության մասին» Հայաստանի Հանրապետության օրենքով նախատեսված աջակցության տրամադրման կարգը և չափերը՝ համաձայն N 1 հավելվածի.

1. Որոշումը լրացնել նոր 1.1 կետով.

«1.1 Հաստատել մարդկանց թրաֆիքինգի և շահագործման ենթարկված երեխաների ուղղորդման կարգը՝ համաձայն N 2 հավելվածի:»՝ համաձայն հավելվածի:

1. Հայաստանի Հանրապետության աշխատանքի և սոցիալական հարցերի նախարարին՝ եռամսյա ժամկետում Հայաստանի Հանրապետության կառավարության հաստատմանը ներկայացնել մարդկանց թրաֆիքինգի և շահագործման զոհերի նույնացման չափորոշիչները:
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**«Հավելված N 2**

**ՀՀ կառավարության 2016 թվականի**

**մայիսի 5-ի N 492-Ն որոշման**

**ԿԱՐԳ**

**ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԵՐԵԽԱՆԵՐԻ ՈՒՂՂՈՐԴՄԱՆ**

**I.Ընդհանուր Դրույթներ**

1. Սույն կարգով կարգավորվում են մարդկանց թրաֆիքինգի և շահագործման դեմ պայքարի ոլորտում պետական կառավարման և տեղական ինքնակառավարման մարմինների կողմից մարդկանց թրաֆիքինգի և շահագործման ենթարկված երեխաների (այսուհետ՝ երեխա) իրավունքների և շահերի պաշտպանությանն ուղղված հարաբերությունները:
2. Սույն կարգի նպատակն է՝ երեխայի ուղղորդման կամ նրան առնչվող հանցագործության դեպքերի վերաբերյալ տեղեկության փոխանցման միջոցով ապահովել տեղեկատվական հոսքերի օպերատիվ փոխանակումը, նպաստել արագ արձագանքման համակարգի ստեղծմանը (կատարելագործմանը), կազմակերպել զոհերի արդյունավետ աջակցությունը և պաշտպանությունը:
3. Սույն կարգի իմաստով որպես շահագործման տեսակ երեխայի հարկադիր աշխատանք է համարվում՝

1) ԱՄԿ-ի «Երեխայի աշխատանքի վատթարագույն ձևերի մասին» 1999 թվականի հունիսի 17-ի Կոնվենցիայի 3-րդ հոդվածով սահմանված երեխայի աշխատանքի վատթարագույն ձևերը,

2) ՀՀ կառավարության 2005 թվականի դեկտեմբերի 29-ի **թիվ 2308-Ն որոշմամբ** սահմանված անչափահասների համար ծանր կամ վնասակար աշխատանքները:

**II. ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԵՆԹԱՐԿՎԱԾ ԵՐԵԽԱՆԵՐԻ ՄԱՍԻՆ ՏԵՂԵԿՈՒԹՅՈՒՆՆԵՐԻ ՓՈԽԱՆՑՈՒՄՆ ԸՍՏ ՏԵՂԵԿԱՏՎՈՒԹՅԱՆ ԱՂԲՅՈՒՐՆԵՐԻ**

1. Երեխայի մասին տեղեկությունների փոխանցումը՝ նրանց ուղղորդման նպատակով միջգերատեսչական համագործակցության սկիզբն է, որի հիմնական կողմերն են՝ (այսուհետ՝ իրավասու մարմիններ).
2. Հայաստանի Հանրապետության աշխատանքի և սոցիալական հարցերի նախարարությունը (այսուհետ՝ նախարարություն)՝ որպես նախանույնացում իրականացնող և աջակցությունը համակարգող իրավասու մարմին.
3. Հայաստանի Հանրապետության ոստիկանությունը՝ որպես նախանույնացում և հետաքննություն իրականացնող և երեխայի պաշտպանությունն ապահովող իրավասու մարմին.
4. ՀՀՀՀհգԳործընկեր հասարակական կազմակերպությունները՝ որպես աջակցող և ժամանակավոր կացարանում կամ կացարանից դուրս երեխայի սոցիալ-հոգեբանական վերականգնումն ապահովող իրավասու մարմին:

5.Իրավասու մարմինների հետ համագործակցող կողմերն են՝

1. Հայաստանի Հանրապետության քննչական կոմիտեն, որպես նախաքննություն իրականացնող մարմին.
2. մարդկանց թրաֆիքինգի և շահագործման զոհերի նույնացման հանձնաժողովը (այսուհետ՝ հանձնաժողով)՝ որպես երեխային աջակցության իրավունք ընձեռող մարմին.
3. Հայաստանի Հանրապետության մարզպետարանների և Երևանի քաղաքապետարանի ընտանիքի, կանանց և երեխաների իրավունքների պաշտպանության բաժինները (այսուհետ՝ մարզպետարանների և Երևանի քաղաքապետարանի բաժիններ)՝ որպես թրաֆիքինգի դեմ պայքարում իրավասու մարմիններին տեղեկատվություն տրամադրող և մասնագիտական օժանդակություն ցուցաբերող մարմին.
4. խնամակալության և հոգաբարձության մարմինները` որպես առանց ծնողական խնամքի մնացած երեխայի և ծնողի իրավահարաբերությունները կարգավորող, երեխայի իրավունքները և շահերը պաշտպանող, ընտանիքում նրա ապրելու ու դաստիարակվելու իրավունքը ապահովող վարչական մարմին.
5. խնամակալը (հոգաբարձուն), խնամատար ընտանիքը՝ որպես երեխայի խնամքի ապահովման այլընտրանքային ձև, ժամանակավոր կացարանները, երեխաներին խնամք տրամադրող բնակչության սոցիալական պաշտպանության հաստատությունները (երեխաների գիշերօթիկ խնամքի և պաշտպանության հաստատություն, հատուկ հանրակրթական ուսումնական հաստատություն, մանկատուն) (այսուհետ՝ հաստատություն).
6. Հայաստանի Հանրապետության մարզպետարանների, ինչպես նաև Երևանի քաղաքապետարանի, Գյումրու, Վանաձորի, Արարատի և Ջերմուկի համայնքապետարանների ղեկավարների աշխատակազմերի առանձնացված ստորաբաժանումները՝ սոցիալական աջակցության տարածքային գործակալությունները և սոցիալական աջակցության տարածքային բաժինները (այսուհետ՝ տարածքային մարմին)՝ որպես կյանքի դժվարին իրավիճակում հայտնված երեխայի և նրա ընտանիքի օրինական շահերի պաշտպանությունն իրականացնող կամ նման իրավիճակում հայտնվելու կանխարգելմանն ուղղված լիազորություններ իրականացնող տարածքային մարմին.
7. Հայաստանի Հանրապետության առողջապահության նախարարության առողջապահական տեսչական մարմինը՝ որպես աշխատողների առողջության պահպանման և անվտանգության ապահովման նորմերի կիրառման նկատմամբ օրենքով սահմանված դեպքերում և կարգով, ներառյալ՝ մինչև 18 տարեկան անձանց համար, աշխատանքային օրենսդրությամբ սահմանված երաշխիքների ապահովման նկատմամբ վերահսկողություն իրականացնող մարմին.
8. հարկային մարմինները՝ որպես ապօրինի գործունեություն իրականացնելու, աշխատողին աշխատանքի ընդունումը գրավոր չձևակերպելու, նվազագույն աշխատավարձի չափից պակաս աշխատավարձեր վճարելու, ինչպես նաև մարդկանց թրաֆիքինգի կամ շահագործման ենթարկվելու հնարավոր դեպքերը հայտնաբերող և խախտումներ թույլ տված գործատուների նկատմամբ Հայաստանի Հանրապետության օրենսդրությամբ սահմանված կարգով պատասխանատվության միջոցներ կիրառող մարմիններ:

6. Երեխայի մասին տեղեկատվական հոսքերի ուղղությունները պայմանավորվում են տեղեկատվության աղբյուրներով.

1. իրավասու մարմիններն իրենց հայտնի դարձած տեղեկությունները փոխանցում են միմյանց, ինչպես նաև տրամադրում են հանձնաժողովին.
2. պետական կառավարման և տեղական ինքնակառավարման մարմինները ձեռք բերած տեղեկությունները փոխանցում են նախարարություն.
3. հարկային մարմինը հար­կային հսկողության շրջանակներում իրեն հայտնի դարձած փաստերի մասին տեղեկատվությունը տրամադրում է ՀՀ ոստիկանու­թյանը, իսկ երեխային ուղղորդում են նախարարություն:
4. միջազգային կամ հասարակական կազմակերպությունները, զանգվածային լրատվամիջոցները, քաղաքացիական հասարակության ներկայացուցիչները հավանական զոհերի մասին տեղեկությունները փոխանցում են իրավասու մարմիններից որևէ մեկին:

**III. ԿՈՂՄԵՐԻ ՓՈԽԳՈՐԾԱԿՑՈՒԹՅՈՒՆԸ ԵՎ ԶՈՀԵՐԻ ՈՒՂՂՈՐԴՈՒՄԸ**

7. Նախարարությունը՝իր համապատասխան ստորաբաժանման, առանձնացված ստորաբաժանումների, նախարարության ենթակայության ՊՈԱԿ-ների միջոցով երեխայի մասին ստացած տեղեկատվությունը՝

1. տրամադրում է ՀՀ ոստիկանությանը.
2. ուղղորդում է երեխային գործընկեր հասարակական կազմակերպություն՝ նրա և նրա ընտանիքին աջակցելու համար.
3. համակարգում է աջակցության գործընթացը:

8.Այն դեպքում, երբ հնարավոր չէ ապահովել երեխայի խնամքը կենսաբանական ընտանիքում և անհրաժեշտություն է առաջանում հստակեցնել նրա սոցիալական կարգավիճակը՝ այլընտրանքային խնամքի որևէ տեսակում կամ ժամանակավոր կացարանում, իսկ դրա անհնարինության դեպքում բնակչության սոցիալական պաշտպանության հաստատություններից մեկում խնամքը կազմակերպելու համար, նախարարությունը համագործակցում է սույն կարգի 5-րդ կետով սահմանված կազմակերպությունների և անձանց հետ՝ ուղղորդման գործընթացն ապահովելու համար:

9.Եթե երեխան հատուկ հանրակրթական ուսումնական հաստատության սան է, ապա նախարարությունը գրավոր տեղեկացնում է ՀՀ կրթության և գիտության նախարարությանը՝ երեխային աջակցելու նպատակով գործընկեր հասարակական կազմակերպության ներգրավման մասին: Տեղեկատվության գաղտնիությունն ապահովվում է ծրարի վրա և նամակում հրապարակման ոչ ենթակա գրառում կատարելու միջոցով:

10. Եթե մինչև 14 տարեկան երեխայի խնամքը կազմակերպվում է ժամանակավոր կացարանում, ապա նրա հետ կացարան կարող է տեղափոխվել նաև ծնողը կամ այլ օրինական ներկայացուցիչը:

1. Հայաստանի Հանրապետության ոստիկանությունը՝
2. հետաքննության ընթացքում համագործակցում է իրավասու մարմինների, խնամակալության և հոգաբարձության մարմնի, մարզպետարանների և Երևանի քաղաքապետարանի բաժինների, տարածքային մարմինների հետ՝ երեխայի և նրա ընտանիքի մասին լրացուցիչ տեղեկատվություն ստանալու, երեխայի հետ հաղորդակցվելու ռազմավարությունը քննարկելու և հարցաքննությունը ճիշտ կազմակերպելու համար.
3. իրականացնում է երեխայի պաշտպանությունը, եթե առկա են նրա նկատմամբ բռնություն գործադրելու կամ կյանքին, առողջությանը սպառնացող իրական վտանգի մասին վկայող տեղեկու­թյուն­ներ ու փաստեր կամ կասկածներ, որ շահագործողը կարող է բացասական ազդեցություն ունենալ երեխայի ցուցմունքների վրա:
4. Հայաստանի Հանրապետության քննչական կոմիտեն՝
5. օրենքով իրեն վերապահված լիազորությունների իրականացման ընթացքում ցանկացած քրեական գործով հատուկ կատեգորիայի հավանական զոհ հայտնաբերելու դեպքում, այդ տեղեկությունները ներկայացնում է հանձնաժողովին.
6. նախաքննության ընթացքում սերտորեն համագործակցում է իրավասու մարմինների, մարզպետարանների և Երևանի քաղաքապետարանի բաժինների, տարածքային մարմինների, խնամակալության և հոգաբարձության մարմինների հետ՝ ուղղորդման, մասնագետների ներգրավվման, երեխայի շահերից բխող այլ գործողությունների իրականացման համար:

**13**. Գործընկեր հասարակական կազմակերպությունը՝

1. աջակցում է երեխային նրա առաջնային կարիքները հոգալու կամ լիարժեք սոցիալական վերականգնումն ապահովելու և կրկնազոհացումից խուսափելու համար.
2. համագործակցելով երեխայի բնակության վայրի համայնքի հետ, ըստ անհրաժեշտության, ուղեկցում է երեխային (նրա օրինական ներկայացուցչին) դեպի համապատասխան համայնքային կառույցներ, օգնում է նրան անձը հաստատող փաստաթղթերի ձեռք բերման, վերականգնման, պետական սոցիալական ծրագրերում ընդգրկվելու հարցում, ապահովում է երեխայի կրթության գործընթացի շարունակականությունը, անհրաժեշտության դեպքում՝ անհատական դասուսուցումներ կազմակերպելու միջոցով.
3. կարող է տրամադրել թարգմանիչ և մասնակցել օտարերկրյա պետությունում գտնվող երեխայի վերադարձի կազմակերպման աշխատանքներին.
4. համագործակցելով երեխաների բնակության վայրի խնամակալության և հոգաբարձության մարմինների, տարածքային մարմինների, ինչպես նաև երեխաների խնամքը ստանձնած այլընտրանքային ծառայությունների, հաստատությունների հետ, կարող է վերահսկել իրենց շահառուներին՝ հետևելով նրանց սոցիալ-հոգեբնական վերականգնման գործընթացին կենսաբանական ընտանիքում կամ կենսաբանական ընտանիքից դուրս, պարբերաբար՝ առնվազն ամիսը մեկ անգամ, այցելելով ընտանիք կամ հաստատություն և գնահատելով երեխաների և նրանց ընտանիքների կարիքները՝ վերականգնման և ինտեգրման աշխատանքները ճիշտ կազմակերպելու համար:

14. Մարզպետարանների և Երևանի քաղաքապետարանի բաժինները ՝

1. իրականացնում են նախանույնացումը և տեղեկացնում են նախարարությանը դեպքի մասին:
2. համագործակցում են իրավասու մարմինների, սոցիալական ծառայություն տրամադրող տարածքային մարմինների, համայնքային մարմինների հետ երեխայի սոցիալական պայմանները, կարիքները, դժվարությունները և դրանից բխող սոցիալական պահանջմունքները գնահատելու համար.
3. անհրաժեշտության դեպքում մասնակցում են նախաքննությանը և հետաքննությանը, իրավապահ մարմիններին համապատասխան մասնագիտական օժանդակություն տրամադրելու միջոցով:

15. Տարածքային մարմինները վարում են սոցիալական դեպքը, գնահատում են երեխայի կարիքները և Հայաստանի Հանրապետության կառավարության 2015 թվականի սեպտեմբերի 10-ի N 1061-Ն որոշմամբ սահմանված կարգով ուղղորդում են սոցիալական ծառայություններ տրամադրող կազմակերպություն:

16. Հանձնաժողովը համագործակցում է իրավասու մարմինների, այլ պետական կառավարման, տեղական ինքնակառավարման մարմինների հետ՝ թրաֆիքինգի և շահագործման դեպքերի մասին տեղեկատվություն ստանալու, վերլուծելու, երեխայի՝ որպես նախանույնացված զոհի, վերաբերյալ լրացուցիչ տեղեկություններ ձեռք բերելու, սահմանված կարգով որոշում կայացնելու, երեխայի պաշտպանությունը և աջակցությունը ըստ գործող ընթացակարգերի կազմակերպելու համար: Փոխգործակցությունն ապահովվում է ինչպես նամակագրության (էլեկտրոնային կապ, միջնորդագիր) եղանակով, այնպես էլ հեռախոսազանգերի միջոցով:

17. Խնամակալության և հոգաբարձության մարմինները երեխայի մասին տեղեկություններ ստանալուց հետո, համագործակցելով գործընկեր հասարակական կազմակերպության հետ՝

1. սահմանում են երեխաների նկատմամբ խնամակալություն (հոգաբարձություն), իսկ մինչ այդ իրականացնում են խնամակալի (հոգաբարձուի) պարտականությունները.
2. ապահովում են երեխայի իրավունքների և շահերի պաշտպանությունը (ծնողներին ծնողական իրավունքներից զրկելու, ծնողական իրավունքները սահմանա­փա­կելու, երեխաների դաստիարակությունից կամ նրանց իրավունքների և շահերի պաշտպանությունից ծնողների խուսափելու, ծնողական խնամքի բացակայության այլ դեպքերում)՝ մինչև նրանց տեղա­վորու­մը ընտանիքում կամ հաստատությունում.
3. համագոր­ծակ­ցելով ծնողների կամ այլ օրինական ներկայացուցիչների հետ, որոշում են կայացնում երեխային հաստատությունում ժամանակավոր տեղավորելու մասին:

18. Հաստատությունը՝

1. ապահովում է սահմանված ժամանակահատվածում երեխայի խնամքը և դաստիարակությունը, պաշտպանում է նրան կյանքի դժվարին իրավիճակներից, օգնում է դուրս գալ ճգնաժամային վիճակից.
2. ապահովում է խնամակալության և հոգաբարձության մարմինների որոշումների կատարումը, խնամակալության և հոգաբարձության մարմինների, մարզային բաժինների, այլ շահագրգիռ կողմերի հետ քննարկում է երեխայի կարգավիճակը փոխելու և հաստատությունից ընտանիք տեղափոխելու նպատակահարմարությունը.
3. տրամադրում է անհրաժեշտ նյութեր համապատասխան մարմիններին՝ երեխայի նկատմամբ խնամակալություն (հոգաբարձություն) սահմանելու կամ նրա ծնողին (օրինական ներկայացուցչին) ծնողական իրավունքներից զրկելու կամ ծնողական իրավունքները սահմանափակելու վերաբերյալ.
4. համագործակցում է իրավասու մարմինների հետ, իրեն հայտնի դարձած տեղեկությունները փոխանցում է նախարարության համապատասխան ստորաբաժանում:

19. Եթե երեխայի լավագույն շահը պահանջում է հրատապ մեկուսացում, նա անմիջապես տեղափոխվում է ժամանակավոր կացարան, որի դեպքում ուղղորդումն իրականացվում է բանավոր տեղեկացման ընթացակարգով, մինչև պաշտոնական փաստաթղթաշրջանառության ստանդարտ ընթացակարգերի ավարտը:

20. Երեխայի ուղղորդման գործընթացը համարվում է ավարտված, եթե նախանույնացված անձը չի նույնացվել հանձնաժողովի կողմից կամ նրա օրինական ներկայացուցիչը հրաժարվել է աջակցությունից, կամ ավարտվել են անհատական ծրագրերով նախատեսված միջոցառումները, հաղթահարվել է կյանքի դժվարին իրավիճակը, վերացել է այդ իրավիճակում կրկին հայտնվելու վտանգը: